મુંબઈ, તા. 7 : નેપીયનસીમાં રહેતા 63 વર્ષના ચાર્ટર્ડ એકાઉન્ટન્ટના લડાયક જુસ્સા, ધૈર્ય અને સહનશક્તિને દાદ લેવી પડે. નિલેશભાઈ ડ્રાઇવિંગ કરતા હતા ત્યારે તેમને હાર્ટ ઍટેક આવ્યો. તેમને હૉસ્પિટલમાં લઈ જવાતા હતા ત્યારે તેમને બીજો હાર્ટ ઍટેક આવ્યો. તેમના પર એન્જીયોપ્લાસ્ટી કરાઈ. તેમના શ્વાસનળીમાં અવરોધ હોવાથી નિલેશભાઈ શ્વાસ લઈ શકે એ માટે ટ્રેકીઓટેમીની સર્જરી કરાઈ હતી. એન્જીયોપ્લાસ્ટી બાદ તેમનું હૃદય તો બરાબર કામ કરવા માગ્યું, પરંતુ તેમને સીઝરની બીમારી થઈ હતી. આ બીમારીમાં વારંવાર આંચકી આવે છે અને મગજ કામ કરતું નથી. તબીબી માટે એ આકલન કરવું મુશ્કેલ હતું કે તેમના મગજને કેટલું નુકસાન થયું છે. દોઢ મહિનામાં સીઝરની બીમારી ક્રમશ: સાજી થઈ હતી અને તેમણે આંખો ખોલી હતી.